cyanic-selkie/wikianc huggingface dataset:
2024. aasta laskesuusatamise maailmameistrivõistlused
2024. aasta laskesuusatamise maailmameistrivõistlused toimuvad 5.-18. veebruarini Nové Městos, Tšehhis Rahvusvahelise Laskesuusaliidu (IBU) ja Tšehhi Laskesuusatamise Föderatsiooni korraldamisel.
Taime tänav
Taime tänav on tänav Tallinnas, Põhja-Tallinna linnaosas Pelgulinna asumis.
Taime tänav saab alguse raudteeäärsest ristmikust Heina tänavaga. Taime 2 juures hargneb Taime tänavast sellega paralleelne Orase tänav. Edasi ületab Taime tänav Ristiku tänava ning lõpeb ristudes Aru tänavaga, teisele poole ristmikku jääb Sõle Spordikeskuse staadion.
Hoonestus
Tänaval paiknevad valdavalt väikesed, keskse trepikoja ja peegelkompositsiooniga kahekorruselised kortermajad, mõnigi neist on ajastule iseloomulik kivist trepikojaga puumaja; erandina asub Taime ja Ristiku tänava nurgal aadressil Taime 15 kolmekorruseline 12 korteriga elamu. Majade juurde kuuluvail kruntidel on kõrg- ja madalhaljastus, sagedased on viljapuud, lillepeenrad ja laste mängunurgad. Taime tänav 20 asuvas paviljonis tegutses pikka aega Taime pood, praegu asub seal trükikoda. Lähimad ühistranspordi peatused jäävad Kolde puiesteele ja Ristiku tänavale. Taime 27 asub Taime Lasteaed.
Pelgulinna ehitusmääruse järgi on Taime tänav miljööväärtuslik hoonestusala, kus uushoonestus tuleb kavandada lahtise hoonestusviisina ning tühjadele kruntidele ehitamisel tuleb arvestada kõrvalkruntidel paiknevate hoonete ehitusjoonega.
Taime tänava hooned võeti vastu 26. oktoobril 1932 koos ümberkaudsete Muru (Auna), Orase, Söödi, ja Aru tänava majadega. Siiski oli hoonestus Taime tänaval veel 1930. aastate lõpus hõre.
Hugo Jaanus
Hugo Jaanus (20. august 1926 Eidapere, Lelle vald, Vändra kihelkond, Pärnumaa – 20. august 1994 Remseck-Neckargröningen, Saksamaa) oli eesti vaimulik ja teoloog.
Õppis Vändra Gümnaasiumis, kuid pidi õpingud sõjaväkke mobiliseerimise tõttu katkestama. Sai sõjas raskesti haavata, oli sõjavangis ning vabanedes sõjavangist, oli pärast sõda mitmes DP laagris Saksamaal. Aastal 1946 lõpetas Memmingeni Eesti Gümnaasiumi, asudes tööle ühe USA sõjaväe üksuse juurde.
Aastal 1947 rändas ta välja Austraaliasse, kus pärast ettenähtud töölepingu lõppemist asus Adelaide'is usuteadust õppima, tehes vajalikud eksamid 1952. aasta detsembriks. 18. jaanuaril 1953 ordineeriti ta õpetajaametisse Angastoni linnas Zioni luteri kirikus tookordse Ühendatud Austraalia Evangeeliumi Luteri Usu Kiriku poolt.
Aastal 1953 määrati ta teenima eestlasi Austraalias Queenslandi osariigis Brisbane'i linnas, kus asutas eesti koguduse. Lisaks eestlastele teenis ta Brisbane'is kohalikus Wacoli immigratsioonilaagris asuvaid sakslasi ja teisi rahvusgruppe. Brisbane'ist siirdus ta aastal 1954 Canberrasse, kus asutas EELK koguduse, teenides seda kogudust 1958. aasta sügiseni, mil ta asus Saksamaale, eesmärgiga täiendada ennast Heidelbergi Ülikooli juures. Heidelbergis õppis ta 5 semestrit, täiendades ennast kirikuajaloo ja võrdleva keeleteaduse alal. 1961–1962 teenis ta Höxteri linnas, Weseri jõe kaldal Nordrhein-Westfaleni liidumaal (vt kaarti: []) asuvat diasporaa kogudust, olles ühtlasi kohalikus gümnaasiumis usuõpetajaks.
Septembris 1962 siirdus ta Lõuna-Ameerikasse. 1962–1967 teenis ta EELK Buenos Airese Reformatsiooni kogudust, pidades teenistusi eesti, inglise ja hispaania keeles, olles samaaegselt EELK São Paolo koguduse õpetaja. Augustis 1966 andis EELK Buenos Airese Reformatsiooni kogudus koos EELK São Paolo kogudusega talle ustava ja hoolsa koguduste teenimise eest EELK õpetajaameti kuldristi.
1967. aastal siirdus ta perekonnaga Lääne-Saksamaale, kus asus Württembergi evangeelse kiriku teenistusse. Ta teenis Stuttgardi lähedal asuvat Neckargröningeni kogudust. Ent ta hooldas vajaduse korral ka eestlasi (eelkõige Pariisis ja Brüsselis. Emerituuri läks ta 1987 aastal.
Ta kaitses 1992. aastal Tartu Ülikoolis oma tööga "Eesti Evangeeliumi Luteri Usu Kirik eksiilis" teoloogiamagistri kraadi.
Välislingid
TLÜAR väliseesti isikud
Arvo Krikmann
Arvo Krikmann (21. juuli 1939 Pudivere, Väike-Maarja kihelkond, Virumaa – 27. veebruar 2017 Tartu) oli eesti folklorist, Eesti Teaduste Akadeemia liige (alates 1997).
Elukäik
1957. aastal lõpetas ta Väike-Maarja Keskkooli ja 1962. aastal Tartu Riikliku Ülikooli eesti keele ja kirjanduse alal. Pärast aspirantuuri Eesti Teaduste Akadeemia Keele ja Kirjanduse Instituudi juures aastatel 1970–1972 kaitses ta 1975. aastal samas kandidaadiväitekirja vanasõnade sisu ja maailmavaate uurimise probleemide kohta. 1998. aastal kaitses Arvo Krikmann Tartu Ülikooli juures filosoofiadoktori väitekirja teemal „Sissevaateid folkloori lühivormidesse I. Põhimõisteid, žanrisuhteid, üldprobleeme“.
Aastatel 1962–1969 töötas Arvo Krikmann Eesti Kirjandusmuuseumi rahvaluule osakonnas teaduri ja vanemteadurina. Pärast aspirantuuri jätkas ta 1973. aastal Keele ja Kirjanduse Instituudis (alates 1994 Eesti Keele Instituudis) nooremteaduri, arvutuslingvistika sektori vanemteaduri, folkloristika osakonna vanemteaduri, peateaduri ja parömioloogia töörühma juhataja, vanemteaduri ja teemajuhi ametikohtadel. Aastatel 2000−2014 töötas Arvo Krikmann vanemteadurina Eesti Kirjandusmuuseumis.
Eesti Teaduste Akadeemia liikmeks valiti ta 1997. aastal humanitaarteaduste alal. Ta kuulus akadeemia humanitaar- ja sotsiaalteaduste osakonda ning täitis aastatel 2000-2001 osakonna juhataja kohuseid.
Teadustöö
Arvo Krikmanni uurimistöö peasuunad olid folkloori lühivormid, folkloori geograafilise leviku probleemid, rahvahuumor, kujundkõne- ja huumoriteooria. Tema rahvaluuleuuringutega oli tihedalt seotud eesti vanema kirjakeele, kujundkõne ja murdekeele analüüs. Akadeemik Krikmann oli suurväljaannete „Eesti vanasõnad“ (I-V, 1980-1988), „Eesti mõistatused“ (I-II, 2001-2002; III:1, 2012; III:2; 2013) ja mitmete teiste kaas- või peakoostaja ja toimetaja. Tema teeneks oli eesti rahvaluule käsitluse rahvusvaheliselt nähtavaks tegemine. Alles äsja ilmus trükist Arvo Krikmanni koostatud „"Laustud sõna lagub. Valik eesti vanasõnu", mille kunagine tiraaž hävitati 1975. aastal.
Teadustöö kõrval tegutses Arvo Krikmann ka õppejõuna. Aastatel 1992–2005 pidas ta Tartu Ülikooli erakorralise professorina loenguid folkloori lühivormidest ja nende allikaloost, rahvahuumorist, ütluste semantikast ning kujundkõne teooriast. Ta oli paljude edukalt kaitstud magistri- ja doktoritöö juhendajaks.
Ivan Viskovatõi
Ivan Mihhailovitš Viskovatõi (hukatud 25. juulil 1570 Moskvas) oli Vene tsaaririigi diplomaat ja poliitik, "valitud raada" liige, saadikute prikaasi djakk.
Viskovatõi sattus tsaari Ivan Julma ebasoosingusse ja hukati Moskvas. Maljuta Skuratov lõikas ära tema nina ja teised opritšnikud tükeldasid tema keha.
Cumberlandi maakond (Kentucky)
Cumberlandi maakond (Cumberland County) on maakond Ameerika Ühendriikides Kentucky osariigis.
Maakonna halduskeskus on Burkesville.
Ajalugu
Maakond moodustati 1798. aastal.
Rahvastik
Arvestuslik rahvaarvu muutus (1. juuli seisuga) :
Johan Folcher
Johan Folcher (1664 Kalmar – 24. november 1729 Asarum) oli teoloog.
Aastail 1703–1703 ja 1706–1707 oli ta Pärnus Academia Gustavo-Carolina rektor.
Jevhen Budnik
Ta alustas klubikarjääri Harkivi Arsenalis. Seejärel on ta mänginud Ukraina kõrgliiga klubides Harkivi Metalist, Poltava Vorskla ja Dniprodzeržõnski Stal, Tšehhi kõrgliigas Libereci Slovanis, Valgevene kõrgliigas Minski Dinamos, Austria esiliigas Kapfenbergeris ning Kreeka kõrgliigas Lamías ja Plataniases.
2019. aasta jaanuaris liitus ta Eesti Meistriliigasse kuuluva FCI Levadiaga. Ta lahkus klubist sama aasta juunis. 14 liigamänguga lõi ta 10 väravat.
Pärast Levadiast lahkumist liitus ta Armeenia kõrgliiga klubiga FC Urartu. 2020. aastal siirdus ta Persita Tangerangi.
Yasuyuki Kuwahara
Yasuyuki Kuwahara (jaapani keeles 桑原 楽之 Kuwahara Yasuyuki; 22. detsember 1942 Hiroshima – 1. märts 2017) oli Jaapani jalgpallur, ründaja.
Koondisekarjäär
Jaapani jalgpallikoondises mängis ta aastatel 1966–1970 12 mängu ja lõi 5 väravat.
1968. aastal võitis ta suveolümpiamängude jalgpalliturniiril pronksmedali.
Eržvilkas
Alevis on gümnaasium ja raamatukogu. Vaatamisväärsuseks on aastal 1855 püstitatud katoliku kirik, alevi keskus on valdavalt püstitatud XX sajandi alguses.
Ajalugu
Alevis asub linnamägi, mis oli asustatud IX-XIII sajandil. Hiljem ehitati selle asemele väike linnus. XVI sajandil on esimest korda mainitud linnuse juures asuvat asulat, mis kandis toona nime Pašaltuonis. Aastal 1584 ehitati sinna esimene kirik. Asula kuulus aastani 1842 Žemaitija piiskoppidele.
Aastal 1740 on esimest korda mainitud Eržvilkase alevit. XVIII sajandi alguses rajas piiskop Steponas Jonas Giedraitis sinna mõisa. Aastal 1847 põles asula maha.
Aastal 1934 ehitati alevi juurde jõele väike hüdroelektrijaam. Nõukogude ajal ehitati sinna väike piimatööstus, ka oli alev kohaliku kolhoosi keskuseks.
Eesti (kindlustusselts)
Eesti (ka Eesti Vastastikuse Tule Vastu Kinnituse Selts, Eesti(maa) Vastastikune Tulekinnituse Selts, Eesti Kinnituse Selts ja Eesti Kindlustuse Selts ) oli üks esimesi eestlaste asutatud kindlustusettevõtteid.
Kindlustusseltsi asutasid 4. aprillil 1907 Tartus eesti soost majaomanikud. Seltsi loomist juhtisid toonased ärksamas rahvusliku liikumise tegelased (Jaan Tõnisson, Kaarel Parts jt). Esmalt piirduti vaid Tartu linna kinnisvara kindlustamisega, sealt laiendati tegevust vallasvarale ning kaupadele. Hiljem avati osakonnad teistes suuremates linnades. 1930ndatel pakkus selts tule-, elu-, klaasi-, rahe- ja veokindlustust.
22.04.1936 "Kindlustusasutuste seadusega“ nimetati ülemaalised kindlustusühistud ühistegelikeks kindlustusseltsideks. Seaduse põhjal anti neile õigus tegutseda kogu riigis kõikidel kindlustusaladel nii otse- kui ka edasikindlustuses, kui nende põhikapital oli vähemalt 50 000 krooni.
1940. aastal asus kindlustusselts hoonesse aadressil Suurturg 10, suurde neljakordsesse majja.
Ühistegelik Kindlustusselts „Eesti” eksisteeris kuni 1940. aastani. Seejärel natsionaliseeriti erinevad kindlustusseltsid ja moodustati monopoolne Riiklik Kindlustus.
Pinswang
Pinswang on vald (Gemeinde) Austrias Tirooli liidumaal Reutte ringkonnas. Vald asub 824 m kõrgusel merepinnast. Valla pindala on 9,47 km², 1. jaanuaril 2016 elas seal 415 inimest. See asub piiril Baieri Allgäu piirkonnaga Saksamaal.
pisi|tühi|Pinswang
Lääne Politseiprefektuur
Lääne Politseiprefektuur oli Eesti Politsei piirkondlik siseturvalisuse eest vastutav riiklik haldusasutus (politseiprefektuur) Politseiameti ning Politsei- ja Piirivalveameti haldusalas.
Politseiprefektuuri teeninduspiirkond oli Järva-, Rapla-, Lääne-, Pärnu-, Hiiu- ja Saare maakond.
Lääne Politseiprefektuuri struktuuriüksused olid:
1. jaanuaril 2010 moodustati Politseiameti, Keskkriminaalpolitsei, Julgestuspolitsei, Piirivalveameti ja Kodakondsus- ja Migratsiooniameti ühendamisel. Siseministeeriumi haldusalas Politsei- ja Piirivalveamet ja piirkondlikud prefektuurid, sh Lääne Prefektuur.
Lääne Politseiprefektuur (1990–2003)
Lääne Politseiprefektuuri teeninduspiirkond oli Lääne maakond.
2004. aasta 1. jaanuarist moodustati Hiiumaa Politseiprefektuuri, Järva Politseiprefektuuri, Lääne Politseiprefektuuri, Pärnu Politseiprefektuuri, Rapla Politseiprefektuuri ja Saare Politseiprefektuuri baasil uus Lääne politseiprefektuur.
SSC Ferries OÜ
Eelmine Hiiumaa oli ka SLK laev, alguses vedas SSC Ferries OÜ Paberpuitu ja puupuitu kaubalaevadega, reisijaid hakati vedama 1994. aastal suvest korraldatud konkursi.
Hiiumaa, St. Ola, Ofelia, Saaremaa, Muhumaa ja Scania müüdi maha.
SSC Ferries OÜ on Saaremaa Laevakompanii firma ja see on laevafirma mugavusel, Saaremaa Laevakompanii laevad olid Regula, Koguva, Ofelia, St. Ola, Hiiumaa, Saaremaa, Muhuma, Hiiumaa (laev, 1966), Harilaid, Vohilaid, Scania, Kõrgelaid ja Mercandia.
Jevgeni Ossipov
pisi|Jevgeni Ossipov (2012) Jevgeni Vladislavovitš Ossipov (vene keeles Евгений Владиславович Осипов; sündinud 29. oktoobril 1986 Temrjukis) on Venemaa jalgpallur, kes mängib kaitsjana Venemaa klubis Jaroslavli Šinnik. Enne seda mängis ta Armeenia kõrgliiga klubis FC Urartu.
Ta on mänginud paljudes Venemaa klubides, sealhulgas Venemaa kõrgliiga klubides Saranski Mordovia, FC Ufa ja Tula Arsenal. 2018. aastal mängis ta Leedu kõrgliiga klubis FK Trakai.
2019. aastal mängis ta Eesti Meistriliiga klubis FCI Levadia. Ta mängis Meistriliigas 30 mängu ja lõi viis väravat.
Ida Politseiprefektuur
Ida Politseiprefektuur oli Eesti Politsei piirkondlik siseturvalisuse eest vastutav riiklik haldusasutus (politseiprefektuur), mis oli Politseiameti ning Politsei- ja Piirivalveameti haldusalas. Ida Politseiprefektuur tegutses 2004–2010, mil asutati Ida Prefektuur.
Ida Politseiprefektuuri teenistuspiirkond oli Lääne- ja Ida-Viru maakond.
Brixen im Thale
thumb|püsti|Brixen im Thale
Brixen im Thale on vald (Gemeinde) Austrias Tirooli liidumaal Kitzbüheli ringkonnas Brixentali kõrgemas otsas. Vald asub 794 m kõrgusel merepinnast. Valla pindala on 31,38 km², 1. jaanuaril 2016 elas seal 2615 inimest. Igal aastal Kristuse ihu pühal tähistab küla traditsioonilist Antlassritt.
Asend
Brixen im Thale asub umbes 10 km Kitzbühelist läänes, rohuste Kitzbüheli Alpide vahel. Kõrgeim mägi vallas on Fleiding (1892 m). Külast põhjas kerkib Hohe Salve mäehari. Külast lõunas on Nachtsöllberg ja Gaisberg, nende vahel on Brixentaler Ache org. Nõlvu vallast põhjas (Sonnberg või Sonseitn - päikseline külg) kasutatakse peamiselt põllumajanduslikult ja on vaid hõredalt okaspuudega kaetud. Nõlvad külast põhjas (Schattseitn - varjuline külg) on kaetud kuusemetsaga, välja arvatud mõned alpiheinamaad.
Vallaosad
Brixen im Thales on järgmised külad ja vallaosad: Achenberg, Brixen-Zentrum, Buchberg, Buchschwent, Feuring, Griesberg, Hof, Lauterbach, Maria-Luisenbad, Ritschberg, Salvenberg, Schön, Sonnberg, Vordermoosen ja Winkl.
Küla areng
Aastatel 2009 kuni 2010 renoveeriti põhjalikult ja laiendati külaväljakut vallamaja ees. Munakivid asendati ning väljakut laiendati ja tõsteti. Purskkaev viidi uude kohta, pöögipuu kõrvale, mis jäi paigale. Sillutises kasutati punaseid ja valgeid telliseid. Ümber purskkaevu ja bussipeatusesse ehitati istekohad. Brixner Höhe/Aschaber ja Brixnerwirt vahel uuendati teed, eesmärgiga rahustada liiklust läbi külakeskuse.
Pärast ringtee ehitamist on küla elukvaliteet märkimisväärselt paranenud. Viimastel aastatel on ehitatud suuri kodusid, eriti kohalikule rahvale. Vald julgustab uustulnukaid ja eriti majanduskasvu. Tulevikus tehakse piirkonna lõunaosas veel ehitusmaad kättesaadavaks, nii et tegelik külakeskus saab olema rohkem omaette.
Ajalugu
Brixen im Thalel on pikk ja mitmekesine ajalugu. Keldid asusid esimestena orgu ja ehitasid sinna väikesed külad, mida näitavad kirveste ja mõõkade arheoloogilised leiud, samuti urnikalmistu.
Nimi "Brixen im Thale" tundub olevat keldi päritolu ja näitab, et seal on alati olnud asula. 3. sajandil oli praeguse kiriku asukohas mingi roomlaste ehitatud tempel.
788. aastal anti piiskop Arni poolt kirikule nimi Indiculus Arnonis, mis tähendab "oma valdustega kirik". Sel ajal oli see ainus kirik Brixentalis. Seepärast on see vanim kihelkond Tirooli madalikul üheskoos nendega, mis Sankt Johann in Tirolis, Ebbsis, Söllis, Radfeldis ja Sankt Ulrich am Pillersees.
1481. aastal asutati raamatukogu (Tazi raamatukogu) Wilhelm Tazi poolt, kes oli Brixen im Thales õpetaja ja preester. Raamatukogu tegutseb tänagi.
Kristuse ihu pühal toimub traditsiooniline Antlassritt. See on Kirchberg in Tiroli, Brixen im Thale ja Westendorfi talunike armulaua sakramendi rongkäik. Antlassritt tähistab Kolmekümneaastast sõda 17. sajandil, kui nimetatud külade elanikud lõid tagasi Rootsi väed Klausenbachi jõel. Talunike sõit Klausenkapelle kabelisse Kirchberg in Tirolis tähistab nende võitu.
pisi|600px|keskel|Brixeni panoraam
Luutsinapäev
pisi|Luutsinapäeva tähistamine Viinis pisi|Luutsinapäeva kostüümides koor Harmonica laulab jõulupala "För redeliga män" Luutsinapäev (ka: luutsipäev, luutsnapäev, luutsi) on 13. detsembril, kirikukalendris on see märtrina surnud Püha Lucia mälestuspäev.
Eesti rannarootslaste aladel ja saartel tähistamisel jooksid ringi luutsid ehk kostümeeritud sandid, kes kontrollisid, kas kodudes on kõik korras ja puhas. Vastasel korral ergutati laisku vitstega.
Põhjamaades oli luutsinapäev jõule sissejuhatav päev, sel päeval koristati tube, süüdati küünlad ja korraldati rongkäike, kus kõnnib valges kleidis Luciaks kostümeeritud neiu, küünaldest kroon peas.
Jelizaveta Bõkova
pisi|Jelizaveta Bõkova
Jelizaveta Ivanovna Bõkova (vene keeles Елизавета Ивановна Быкова; 4. november 1913 Vladimiri maakond, Vladimiri kubermang – 8. märts 1989 Moskva) oli Nõukogude Liidu maletaja, maailmameister (1953–1956 ja 1958–1960), naiste suurmeister (1976).
Bõkova oli 1940. aastate teisel poolel tugevamaid vene maletajaid (tuli kahel korral NSV Liidu malemeistriks) ja pääses aastavahetusel 1949/1950 Moskvas maailmameistrivõistluste turniirile uue naiste maailmameistri selgitamiseks. Maailmameistriks neil võistlustel tuli Ljudmõla Rudenko, Bõkova jagas koos Valentina Belovaga 3.–4. kohta.
Uues MM-tsüklis võitis Bõkova 1952. aastal Moskvas toimunud pretendentide turniiri (Fenny Heemskerki ees) ja sai õiguse tiitlimatšile valitseva maailmameistri Rudenkoga. Matš toimus 1953. aastal Moskvas, võitis Bõkova. Järgmises MM-tsüklis 1955. aastal Moskvas toimunud pretendentide turniiri võitis Olga Rubtsova ja pidanuks mängima tiitlimatši Bõkovaga, kuid ootamatult otsustas FIDE MM-tiitlimatši asemel korraldada 1956. aastal matšturniir maailma kolme tugevaima maletaja vahel (Bõkova, Rudenko, Rubtsova). Sel turniiril Bõkova kaotas maailmameistri tiitli, sest Rubtsova edestas teda poole punktiga.
1958. aastal Moskvas toimunud MM-revanšmatšis sai Bõkova tiitli tagasi, võites Rubtsovat tulemusega 8½:5½. Aasta hiljem Moskvas võitis Bõkova MM-tiitlimatšis järgmises MM-tsüklis pretendentide turniiri (1959) võitnud Kira Zvorõkinat tulemusega 8½:4½, kuid kaotas tiitli 1962. aastal Moskvas toimunud MM-tiitlimatšis järgmises MM-tsüklis pretendentide turniiri (1962) võitnud 21-aastasele Nona Gaphrindašvilile tulemusega 2:9.
Bõkova tegi kaasa veel järgmises MM-tsüklis 1964. aastal Suhhumis toimunud pretendentide turniiril (võitis Milunka Lazarević), kuid jäi seal 11. kohale.
Bõkova sai FIDE-lt 1950. aastal naiste rahvusvahelise meistri, 1953. aastal rahvusvahelise meistri ja 1976. aastal naiste suurmeistri nimetuse.
Thalassa
Thalassa võib tähendada:
Daviessi maakond (Kentucky)
Maakonna halduskeskus on Owensboro.
Ajalugu
Maakond moodustati 1815. aastal.
Rahvastik
Elanike arv oli 2010. aasta rahvaloenduse järgi 96 656.
Arvestuslik rahvaarvu muutus (1. juuli seisuga) :
Ikuo Matsumoto
Ikuo Matsumoto (jaapani keeles 松本 育夫 Matsumoto Ikuo; sündinud 3. novembril 1941 Utsunomiyas) on Jaapani endine jalgpallur, ründaja.
Koondisekarjäär
Jaapani jalgpallikoondises mängis ta aastatel 1966–1969 11 mängu ja lõi 1 värava.
1968. aastal võitis ta suveolümpiamängude jalgpalliturniiril pronksmedali.
Karistusregister
Üldinfo
Karistusregister on riigi andmekogu, mis moodustab ühe osa e-toimiku infosüsteemist. Karistusregistri tööd reguleerib Karistusregistri seadus Register sisaldab andmeid isikute väärtegude ja kuritegude eest mõistetud karistuste ja nende täitmise kohta. Aastast 2012 on karistusregister üleriigilise e-toimiku osa ning on Justiitsministeeriumi haldusalasse kuuluv andmekogu. Enne seda haldas Karistusregistrit Politsei- ja Piirivalveamet.
Karistusregistri eesmärgid:
Andmete väljastamine Karistusregistrist
E-toimiku väljavõte on mõeldud üksnes karistusandmetega tutvumiseks, ametlikku dokumenti sama keskkonna kaudu saada ei ole võimalik.
Kui on vaja kolmandale osapoolele esitada ametlik dokument oma karistusandmete või nende puudumise kohta, on võimalik taotleda allkirjastatud registriteade. Selleks tuleb karistusregistrile saata allkirjastatud taotlus. Taotlus peab olema allkirjastatud paberil või digitaalselt (nõue tuleneb karistusregistri seaduse § 15 lg 2 punktist 6). Allkirjastamata taotlusi ei ole võimalik menetleda.
Teise isiku kohta on päringu tegemisel on vajalik tasuda riigilõiv 4 eurot. Täpsem info taotluse koostamise, esitamise ja riigilõivu tasumise kohta on leitav Karistusregistri leheküljel.
Voldemar Mettus
Voldemar Mettus (24. september 1894 Kilingi-Nõmme – 16. juuli 1975 La Falda, Córdoba provints, Argentina) oli Eesti teatritegelane, ajakirjanik, kirjanik ja tõlkija.
Ta lõpetas aastal 1913 Riia klassikalise gümnaasiumi, õppis aastatel 1916–1918 Petrogradi ajaloo ja keeleteaduse instituudis vanu keeli. Tuli aastal 1918 Eestisse, võttis osa Vabadussõjast.
Ta oli 1920–1922 õpetaja Jakob Westholmi Gümnaasiumis ja Draamastuudio teatrikoolis, tegutsedes Päevalehes teatriarvustajana. 1922–1924 oli ta Draamateatri dramaturg ja näitejuht; 1924–1925 teatri Endla juht. 1925–1931 oli Vanemuise teatri direktor ja peanäitejuht, 1931–1932 samas dramaturg (lavastades ohtralt klassikat, sealhulgas William Shakespeare'i näidendeid). 1934–1936 oli ta Estonia teatri dramaturg, 1935–1938 Eesti näitekunsti sihtkapitali esimees, 1942–1944 Draamateatri saksakeelsete lavastuste lavastaja. Lisaks oli ta 1932–1934 Postimehe ja 1938–1944 Päevalehe teatriarvustaja.
1944. aastal põgenes ta Nõukogude okupatsiooni eest Suure põgenemise lainel Saksamaale, elas aastatel 1945–1949 Taanis põgenikelaagris ja aastast 1949 Argentinas, kus ta ka suri. Ta tegi kaastööd pagulaslehtedele.
Pierre de Carcavi
Pierre de Carcavi (ka Carcavy; u 1600, tõenäoliselt 1603, Lyon - aprill 1684, Pariis) oli prantsuse matemaatik, Louis XIV kuningliku raamatukogu sekretär.
Olly Murs
Murs osales 2009. aastal saates "The X Factor" ja võitis seal teise koha. 27. augustil 2010 tuli tal välja debüütsingel "Please Don't Let Me Go", mis tõusis Suurbritannia edetabelites esikohale. Samal aastal novembris ilmus tal omanimeline esikalbum, mida müüdi üle poole miljoni eksemplari. Plaadi teised singlid olid veel "Thinking of Me", "Heart on My Sleeve" ja "Busy".
25. novembril 2011 ilmus Mursi teine album "In Case You Didn't Know", mis samuti tõusis Suurbritannia edetabelites esikohale. Plaadilt ilmus kolm singlit: "Heart Skips a Beat", "Dance with Me Tonight" ja "Oh My Goodness".
20. augustil 2013 esines Olly Murs erikülalisena Tallinnas toimunud Robbie Williamsi albumi turnee "Take The Crown – Stadium Tour 2013" kontserdi raames.
Olly Mursi neljas stuudioalbum "Never Been Better" ilmus 21. novembril 2014. Albumi esimene singel "Wrapped Up" valmis koostöös Travie McCoy'ga ja singel "Up" koostöös Demi Lovatoga. Album tõusis Suurbritannia edetabelites esikohale.
Kasutajakogemuse disain
Kasutajakogemuse disain (ingl user experience design, UX, UXD, UED või XD) on protsess, mille käigus täiustatakse toodet või teenust nii, et see vastaks kasutaja vajadustele. Üldiselt parandatakse toote kasutusmugavust ja mõistetavust, samuti ka kasutamise efektiivsust ja kogemuse meeldivust. Disainimisel püütakse vaadelda kõiki toote või teenusega seotud aspekte läbi kasutaja erinevate tajumismeelte.
Ajalugu
Kasutajaliidese disaini puhul on tegu kontseptsionaalse disaini valdkonnaga, mille juured asuvad ergonoomikas. Ergonoomika on valdkond, milles uuritakse inimese ning tehnoloogia vahelist koostoimimist ning üritatakse teha seda võimalikult kasutajasõbralikuks ja mugavaks. Kasutajaliidese disain muutus oluliseks 1990ndatel, kui arvutid muutusid üha laiemalt levinuks. Donald Norman oli esimene, kes võttis kasutusele termini “kasutajakogemus”. "Leiutasin selle mõiste, kuna leidsin, et kasutajakogemus tolle ajani hõlmas liiga kitsast ala. Minu soov oli arvestada kõikide aspektidega, mis puudutavad inimese kogemust süsteemiga – liides, füüsiline kokkupuude ja instruktsioonid. Mõiste on aga nüüdseks nii laialdaselt levimas, et see on ka kaotamas oma mõtet."
- Donald Norman
Kasutajakogemus ühendab elemente ka teistest sarnastest disainivaldkondadest, mis on oma olemuselt kasutajakesksed.
Kasutajakogemuse disaini elemendid
Kasutajakogemuse disain on seotud mitme erineva eraldi seisva elemendiga, nagu näiteks visuaalne disain, informatsiooni arhitektuur, interaktsioonidisain, kasutatavus ja ligipääsetavus.
Visuaalne disain
Visuaalne disain on tuntud mitme erineva nime all: graafiline disain, kasutajaliideste disain, kommunikatsioonidisain ja visuaalne kommunikatsioon. See on kasutajaliideste esteetika, tunnetus ja välimus. Peamine eesmärk on muuta värvitoone, kasutada pilte ja sümboleid, et anda edasi sõnum oma kasutajatele. Visuaalsele disainile annavad tunnetusliku perspektiivi geštaltpsühholoogia ja visuaalse taju alustalad.
Informatsiooni arhitektuur
Informatsiooni arhitektuur on ülesehituse ja organiseerimise kunst ja teadus, mille eesmärgiks on muuta toote informatsiooni ülesleidmine ja teenuste kasutamine võimalikult lihtsaks.
Kasutatavus
Kasutatavus toote puhul näitab, kui lihtsalt ja efektiivselt on kasutajatel võimalik konkreetset toodet kasutada vastavalt kontekstile ja sihtgrupile. Muidugi on kasutatavus määratletud nii digitaalsete kui ka mittedigitaalsete toodete puhul, mida inimesed kasutavad. Kasutajakogemuse disainiga seotud osa keskendub aga just sellele, mis on seotud inimese võimega mingisugust rakendust või süsteemi kasutada. Hea kasutatavus on väga oluline osa positiivsest kasutajakogemusest, aga ainuüksi see ei taga seda.
Antanas Valionis
pisi|Antanas Valionis Antanas Valionis (sündinud 21. septembril 1950 Zabieliškises Kėdainiai rajoonis) on Leedu poliitik.
Ta oli aastatel 2000–2006 Leedu välisminister.
4. oktoobril 2004 anti talle Maarjamaa Risti I klassi teenetemärk, tunnustades tema tööd Leedu välisministrina.
Oktjabrskoje rajoon
Oktjabrskoje rajoon on haldusüksus Venemaal Handi-Mansimaal. Rajooni halduskeskus on Oktjabrskoje.
Haldusjaotus
Rajoon jaguneb 12 omavalitsuseks:
Noreuil
pisi|Noreuili vallamaja
Noreuil on vald Põhja-Prantsusmaal Pas-de-Calais' departemangus.
pisi|tühi|
Naatriumvesinikkarbonaat
thumb|right|Naatriumvesinikkarbonaat pulbri kujul
Naatriumvesinikkarbonaat (ehk söögisooda) on keemiline ühend valemiga NaHCO3.
Märkus: mitte segi ajada naatriumkarbonaadi (Na2CO3) ehk pesusooda ehk soodaga; kaustiline sooda on naatriumhüdroksiid (NaOH).
Naatriumvesinikkarbonaat on vees lahustuv valge kristalne aine. Kasutatakse seda toidutööstuses (pagaritööstuses), meditsiinis, keemialaborites jm.
Keemilised omadused
Naatriumvesinikkarbonaat on amfoteerne aine, mille vesilahused on kergelt leeliselised, kuna moodustub süsihape ja hüdroksiidioon: Naatriumvesinikkarbonaadi reaktsioonis hapetega moodustub sool ja süsihape, mis kergesti laguneb süsihappegaasiks ja veeks:
Kadaka-rebasesamblik
Kadaka-rebasesamblik  (Vulpicida juniperinus) on samblikuliik.
Samblik kasvab ka Eestis.
Varem eraldi liigina käsitletud loo-rebasesamblik on kadaka-rebasesambliku teisend.
Antoine Arnauld
Antoine Arnauld (6. veebruar 1612 – 8. august 1694) oli Prantsuse katoliiklik teoloog, filosoof ja matemaatik. Arnauld oli üks jansenistliku Port-Royali rühmituse juhte ning suurepärane patristika asjatundja.
Karl Harten
Karl Eduard Harten (25. aprill/7. mai 1801 Mustjala – 17. november/29. november 1882 Lodz) oli Eesti vaimulik.
Algõpetuse sai ta koduõpetaja käest. Seejärel õppis ta kuus aastat Tallinna toomkoolis. Tartu Ülikooli usuteaduskonnas õppis ta aastatel 1820–1823. Ordineeriti 12. juunil/24. juunil 1824 õpetajaks.
Oli aastatel 1824–1825 Mustjala Anna koguduse adjunktõpetajaks (isa käe all). Aastatel 1825–1878 oli ta (introdutseeriti 7. juunil/19. juunil 1825) Vigala Maarja koguduse õpetaja. Lisaks oli ta aastast 1858 Maa-Lääne praostkonna praost.
Harten oli aastatel 1845–1863 Jädivere talurahvakooli koolmeistrite seminari direktor ja aastatel 1864–1874 Kuuda õpetajate seminari direktor, võttes agaralt seminari tööst osa ja viibides sageli Kuudal. Ta oli agar koolide edendaja ja eesti keele uue (Ahrensi) kirjaviisikasutuselevõtja vallakoolides. Jäi emerituuri novembris 1878.
Isiklikku
Tema isa Georg Friedrich Harten oli Mustjala Anna koguduse õpetaja, vend Hermann Johann Friedrich Harten oli Kaarma Peeter-Pauli koguduse õpetaja ja Saaremaa superintendent (aadeldati 1840. aastal). Vanaisa Johannes Heinrich Felicius oli Harju-Jaani Ristija Johannese koguduse õpetaja, onu Johannes Heinrich Felicius oli Harju-Jaani Ristija Johannese koguduse õpetaja, vanavanaisa (emaemaisa) Johann Heinrich Jürgens oli Pöide Maarja koguduse õpetaja, tädimees Benedict Witte oli Ambla Maarja koguduse õpetaja.
Sean Hayes
Sean Patrick Hayes (sündinud 26. juunil 1970 Chicagos) on Ameerika Ühendriikide näitleja, koomik ja produtsent.
Tema kõige tuntum roll on Jack McFarland NBC komöödiasarjas "Will ja Grace". Selle rolli eest võitis ta Emmy auhinna, American Comedy Awardi ja neli Ekraaninäitlejate Gildi auhinda.
Aastaid varjas ta oma seksuaalset sättumust, aga ühes 2010. aasta intervjuus (The Advocate) tunnistas, et on gei. 2014. aastal abiellus ta Scott Icenogle'iga, kellega oli enne seda juba kaheksa aastat koos elanud.
Ingmar Aija
Ingmar Aija (sündinud 11. veebruaril 1980 Pärnus) on Eesti endine sõudja.
Ta lõpetas 1998. aastal Pärnu Hansagümnaasiumi ja 2002. aastal Eesti Põllumajandusülikooli maainseneriteaduskonna veemajanduse erialal.
Ta töötas 2005–2013 OÜ Vianova Systems Estonia asejuhatajana ja juhatajana. Aastast 2014 OÜ InfraBIMi juhatuse liige ja tegevjuht.
Alates 2015.aastast on ta Tantsuklubi Tartu Swingi juhatuse liige.
Isiklikku
Tema õde on sõudja ja treener Ingrid Võsu ning õetütar on sõudja Eglit Väli.
Eva-Aet Jänes
Eva-Aet Jänes (sündinud 30. mail 1942 Tallinnas) on eesti maalikunstnik.
Ta on lõpetanud Tartu Kunstikooli ning 1970. aastal Eesti NSV Riikliku Kunstiinstituudi monumentaalmaalijana.
Eva Jänesest sai üks väheseid eri tehnikaid kasutav monumentaalkunstnikke Eestis. Tema loomingu hulgas on palju mitmesuguste hoonete monumentaalmaale ja vitraaže. Üks suurejoonelisemaid töid on Rakvere linna lähedal asuva Piira veterinaarravila (tollane Rakvere loomade haiguste tõrje jaam) administratiivhoone fresko. See 1976. aastal valminud hoone on üks väheseid, kus sisekujundus on nii terviklikult säilinud.
Jänes on pikka aega töötanud Tallinna Jaani kiriku galeristina.
Teosed
pisi|220x220px
Isiklikku
Kunstniku ema Alice Jänes oli Paide 1. Keskkooli joonistusõpetaja.
Koolikooperatiiv
Koolikooperatiiv (ka Kooli-Kooperatiiv) oli 1930. aastatel tegutsenud Eesti ettevõte. Ettevõte tegevusvaldkonda kuulus eeskätt kirjastamine ning kooli- ja kirjastustarvete müük. Ettevõte andis välja raamatusarja "Eesti rahvuslikud suurmehed".
Harjumaa Ühinenud Meedia
OÜ Harjumaa Ühinenud Meedia (varasema nimega Kirilille Kirjastus) on Eesti kirjastus. Kirjastus asutati 1997.
Kirjastus annab välja mitmeid jätkväljaandeid, nende seas ajalehtesid Harju Elu, Keila Valla Leht, Kose Teataja. Kirjastus on välja andnud ka muid teavikuid, nt "Aastavakka".
Lõuna Politseiprefektuur
Lõuna Politseiprefektuuri teenistuspiirkond oli Tartu-, Jõgeva-, Viljandi-, Põlva-, Võru- ja Valgamaa.
Joosep (Maarja abikaasa)
pisi|[[Guido Reni, "Püha Joosep Jeesuslapsukesega" (1635)]] Joosep Naatsaretist (heebrea keeles: יוֹסֵף; kreeka keeles: Ἰωσήφ) oli vastavalt kanoonilistele evangeeliumitele abielus Jeesuse ema Maarjaga. Ta polnud Jeesuse lihane isa, aga tollaste tavade järgi peeti teda Jeesuse seaduslikuks isaks. Vastavalt Matteuse evangeeliumile oli Joosepi isa Jaakob, kuid Luuka evangeeliumi kohaselt oli ta hoopis Eeli poeg. pisi|[[Jacques Stella, "Püha Joosepi surm" (1655)]] Kuna evangeeliumites on Jeesuse sugupuud erinevad, on meil raske öelda, kes oli Joosepi tegelik vanaisa. Aga teoloogid nõustuvad, et Joosep sündis Taaveti perekonnas, ta polnud rikas mees ja elatas end kristliku traditsiooni kohaselt Naatsaretis puusepa käsitööga. Apokrüüfses Tooma lapsepõve-evangeeliumis kirjeldatakse teda tegemas atru ja härgade rakmeid. Arameakeelse ametinime naggar kreekakeelse teksti tõlkevaste ho tekton (Mt 13:55) tähendab oskustöölist ja sõna avaram tähendusväli ka õpetlast või meistrit.
Uue testamendi kohaselt andis ingel talle unenäos mitu korda juhiseid. Teda kirjeldatakse õiglase mehena, kes armastas oma poega. Tema sündi ja surma piiblis ei kirjeldata. Teda ei mainita kunagi pärast Jeesuse lapsepõlve ja Maarjat esitletakse alati iseseisvana. Apokrüüfses Puusepp Joosepi loos, mis kirjutati 5. või 6. sajandil, on pikk ülevaade Joosepi rahumeelsest surmast 111-aastaselt Jeesuse, Maarja ja inglite juuresolekul. See stseen hakkab ilmuma kunsti 17. sajandil.
Andrew Ng
pisi|Andrew Ng (2017) Andrew Yan-Tak Ng (lihtsustatud hiina kirjas 吴恩达 ; traditsioonilises hiina kirjas 吳恩達; sündinud 18. aprillil 1976 Londonis) on hiina päritolu Suurbritannia ja Ameerika Ühendriikide arvutiteadlane ning ettevõtja.
Andrew Ng sündis Londonis Hongkongist pärit vanemate lapsena.
Tööd professorina Stanfordi ülikoolis alustas ta 2002. aastal, hiljem sai temast seal tehisintellekti labori juhataja. 2011–2012 töötas ta Google'is. 2012. aastal oli üks Coursera kaasasutajatest ja selle tegevjuht. 2014–2017 töötas ta juhtivteadlasena Baidus. Varsti seejärel lasi ta käiku veebikeskkonnad Deeplearning.ai ja Landing.ai. Ta on ka firma Woebot juhatuse esimees.
Teda peetakse üheks kõige suuremaks asjatundjaks tehisintellekti ja süvaõppe alal.
Shuji Nakamura
Shuji Nakamura (jaapani keeles 中村 修二 Nakamura Shūji; sündinud 22. mail 1954) on jaapani päritolu Ameerika Ühendriikide elektroonikainsener ja leiutaja, kes on töötanud peamiselt pooljuhttehnoloogia valdkonnas. Teda peetakse sinise LED-i leiutajaks.
2014. aastal anti talle, Isamu Akasakile ja Hiroshi Amanole Nobeli füüsikaauhind. pisi
511 paremat fotot Marsist
"511 paremat fotot Marsist" on 1968. aastal valminud Tallinnfilmi dokumentaalfilm.
Sisu
Varjatud kaameraga on filmitud vanemaid inimesi kohvikus Pärl ja noori kohvikus Moskva. Tekstiks loetakse astronoomilist kirjandust planeedi Marss kohta ja Artur Alliksaare luulet. Muusikaliseks kujunduseks on kasutatud kohvikus Moskva filmitud stseenide taustaks ansambli The Beatles muusikat, kohvikus Pärl filmitud stseenide taustaks aga mängutoosimuusikat.
Edmonsoni maakond
Edmonsoni maakond (Edmonson County) on maakond Ameerika Ühendriikides Kentucky osariigis.
Maakonna halduskeskus on Brownsville.
Ajalugu
Maakond moodustati 1825. aastal.
Rahvastik
Elanike arv oli 2010. aasta rahvaloenduse järgi 12 161.
Arvestuslik rahvaarvu muutus (1. juuli seisuga) :
Vincenzo Cerami
Vincenzo Cerami (2. november 1940 Rooma – 17. juuli 2013 Rooma) oli itaalia filmistsenarist.
Cerami tegi tihedalt koostööd itaalia filmilavastaja ja -näitleja Roberto Benigniga. Ta kirjutas stsenaariumi filmile "Elu on ilus" ("La vita è bella"), millega kandideeris stsenaristina Oscarile.
163 eKr
163. aasta eKr oli 163. aasta enne meie ajaarvamist, Vana-Rooma ajaarvamise järgi ab urbe condita DXCI (591).
Dafna Dekel
pisi|Dafna Dekel, 1999 Dafna Dekel (דפנה דקל‎; sündinud 7. mail 1966) on Iisraeli laulja.
1992. aasta Eurovisiooni lauluvõistlusel esindas ta Iisraeli lauluga "Ze Rak Sport".
Karmen Viikmaa
Karmen Viikmaa (sündinud 3. juulil 1983 ) on eesti semiootik ja maletaja.
2009. aastal sai Viikmaa Tartu Ülikoolis magistrikraadi semiootikas väitekirjaga "Malelise mõtlemise modelleerimine seoses otsustusprotsessiga" (juhendaja Irina Avramets). Selles käsitles ta malet otsustusprotsessi mudelina ning selle seoseid mitme teadusharuga. Viikmaa järgi modelleerib maleline mõtlemine igapäevast mõtlemist ning selle omadused kuuluvad teadusliku, kunstilise ja filosoofilise mõtlemise jagatud valdkonda, mis on keskendunud probleemide lahendamise meetoditele. Samal aastal astus ta Tartu Ülikooli majandusteaduskonna doktorantuuri, kus tema uurimisvaldkonnaks on finantskriisi ülekandumine ja nakkuslikkuse fenomen.
Paavo Kaimre
Paavo Kaimre (sündinud 28. augustil 1964) on eesti metsandusteadlane.
Karmen Viikmaa
Karmen Viikmaa õppis algklassides malepedagoog Jakob Kiige käe all. Ta on samal ajaperioodil kahel korral tulnud males Lääne-Virumaa meistriks ning jõudis male juurde tagasi pöördudes samal, 2009. aastal, Eesti malemeistrivõistluste finaali. 2011. aastal võitis ta Tartu Ülikooli meistrivõistlused males naiste arvestuses, tulnud mitu korda naiste arvestuses nii klassikalise kui ka kiirmale ja välkmale Tartu meistriks. Rahvusvahelistel Paul Kerese mälestusvõistlustel 2012. aasta alguses saavutas ta 21. koha. 2015. aastal saavutas Karmen Viikmaa Eesti meistrivõistlustel tavamales III koha. Samuti tuli ta 2015. aasta välkmale Eesti Meistrivõistlustel III kohale.
Paavo Kaimre
Aastatel 2013–2017 oli ta Eesti Maaülikooli õppeprorektor.
Karmen Viikmaa
2015. aasta nomineeritud parimaks maletajaks Tartus ja Tartumaal.
Eesti Kaitseliidu meister naiste arvestuses ja II koht üldarvestuses 2015.
Viikmaa on töötanud Rakvere linnavalitsuse välissuhete spetsialistina. Alates 25. juulist 2011 kuni 2015. aasta lõpuni töötas ta Tartu linnavalitsuses avalike suhete osakonna maine- ja turismiteenistuse juhatajana. Ta on sihtasutuse Tartumaa Turism nõukogu liige.
2019. aastal mõistis Tartu maakohus Viikmaa süüdi kelmustes, dokumendi võltsimises ja võltsitud dokumentide kasutamises. Kohtuotsus ei ole jõustunud.
Julian Stryjkowski
pisi|Julian Stryjkowski Julian Stryjkowski (sünninimi Pesach Stark; 27. aprill 1905 Strõi – 8. august 1996 Varssavi) oli juudi rahvusest Poola kirjanik ja ajakirjanik.
Julian Stryjkowski sündis tol ajal Austria-Ungari keisririigi koosseisu kuulunud Strõis (alates 1918. aastast Poola, tänapäeval Ukraina territooriumil) hassiidlikus juudi perekonnas. Ta lõpetas 1932. aastal Lwówi Ülikooli poola keele ja kirjanduse teaduskonna. Ülikooli lõpetamise järel töötas ta poola keele õpetajana.
Kahar lõhnasamblik
Kahar lõhnasamblik  (Evernia mesomorpha) on samblikuliik.
Julian Stryjkowski
Esialgu oli ta maailmavaatelt sionist, kuid 1934. aastal astus ta Lääne-Ukraina Kommunistlikku Parteisse. Kommunistliku propaganda tegemise eest vangistati ta 1935. aastal. 1936. aastal ta vabanes ja asus elama Varssavisse, kus töötas ajakirjaniku ja teenistujana.
Kahar lõhnasamblik
Samblik kasvab ka Eestis.
Julian Stryjkowski
Kui Saksamaa 1939. aasta septembris Poolale kallale tungis, põgenes Stryjkowski Punaarmee hõivatud Poola idaossa. Lvivis töötas ta poolakeelse ajalehe Czerwony Sztandar (Punalipp) toimetuses. Pärast Saksamaa kallaletungi Nõukogude Liidule põgenes ta Nõukogude tagalasse ja töötas esialgu Taškendis tehasetöölisena. Varsti kutsuti ta Moskvasse, kus töötas Poola Patriootide Liidu ajalehe Wolna Polska (Vaba Poola) toimetuses ajakirjanikuna. Sel ajal võttis ta kasutusele pseudonüümi Julian Stryjkowski, millest sai mõni aeg hiljem ka ta kodanikunimi.
1946. aastal pöördus Stryjkowski Poolasse tagasi ja temast sai Poola Pressiagentuuri Krakówi osakonna juhataja. Aastatel 1949–1952 juhatas ta sama agentuuri Rooma bürood. 1952. aastal oli ta sunnitud Poolasse tagasi pöörduma ja temast sai kirjandusajakirja Twórczość (Looming) proosaosakonna juhataja. Sellel ametikohal töötas ta kuni pensionile jäämiseni 1978. aastal.
Esialgu oli Stryjkowski küllalt kommunismimeelne, kuid vähehaaval muutus ta üha režiimikriitilisemaks. 1966. aastal astus ta Poola Ühendatud Töölisparteist välja.
Eesti keeles on 1973. aastal ilmunud Julian Stryjkowski jutustus "Siirius".
Antanas Vinkus
pisi|Antanas Vinkus Antanas Vinkus (sündinud 25. detsembril 1942 Kretingas) on Leedu poliitik ja diplomaat.
Ta on olnud Leedu suursaadik Eestis.
Tehueltše keel
1983/84 olevat olnud alles 29 tehueltše keele kõnelejat ning 2000. aastal oli neid järgi jäänud kõigest neli. 2012. aasta seisuga kõneles seda keelt veel kaks inimest ning jaanuaris 2019 suri viimane tehueltše emakeelena kõneleja (Dora Manchado ).
2000. aastal oli tehueltšesid alles umbes 200.
Keelt on uurinud ja üles kirjutanud Javier Domingo.
Masahiro Hamazaki
Masahiro Hamazaki (jaapani keeles 浜崎 昌弘 Hamazaki Masahiro; 14. märtsil 1940 Osakas – 10. oktoobril 2011) oli Jaapani jalgpallur, väravavaht.
Koondisekarjäär
Jaapani jalgpallikoondises mängis ta 1966. aastal 2 mängu.
1968. aastal võitis ta suveolümpiamängude jalgpalliturniiril pronksmedali.
Lahakat Shiru
Lahakat Shiru oli Iisraeli ansambel, mis loodi Eurovisioonil osalemiseks. Ansamblisse kuulusid Sarah´le Sharon, Varda Zamir, Rachel Haim, Julia Proiter, Guy Bracha ja Benny Nadler.
1993. aasta Eurovisiooni lauluvõistlusel esindas ta Iisraeli lauluga "Shiru".
Bokser
Bokser, tuntud ka kui saksa bokser, on Saksamaalt pärinev koeratõug.
Eesti Kennelliidu avaldatud standardis on koera käitumise/iseloomu kohta muuhulgas kirjas: "Tema pühendumus ja truudus oma peremehe ja kodu suhtes, tema valvsus ja enesekindel julgus on lausa legendaarsed."
Hamit Kaplan
Hamit Kaplan (20. september 1934 Hamamözü – 5. jaanuar 1976 Çorum) oli Türgi maadleja. Paremamad saavutused olid tal vabamaadluses, kuid ta võistles ka Kreeka-Rooma maadluses. Vabamaadluses võitis ta olümpiamängudelt täiskomplekti medaleid (kuld Melbourne'is 1956, hõbe Roomas 1960 ja pronks Tokyos 1964).
Holger Westerberg
Holger Westerberg oli Soome poksija.
Westerberg osales Soome eest kolm korda Eesti–Soome maavõistlustel, millest ta võitis ühe ja kaotas kaks kohtumist. Ta võitis poolraskekaalus (kuni 175 naela ehk 79,4 kg) oma kohtumise Henn Kuuskme vastu 1927. aastal ning kaotas raskekaalus (üle 175 naela ehk 79,4 kg) oma kohtumise Karl Tenderi vastu 1926. aastal ja poolraskekaalus (kuni 175 naela ehk 79,4 kg) Roman Kuura vastu 1928. aastal.
Swiss Crown
Swiss Crown on kolme tekiga Šveitsi jõereisilaev, mis kuulub firmale Scylla Tours AG. Aastani 2011 käitas laeva kruiisikorraldaja Phoenix Reisen. Laev ehitati Hollandis Heusdenis De Hoopi laevatehases 2000. aastal ja laeva ristis 2000. aasta aprillis saksa printsess Marie-Louise zu Schaumburg-Lippe.
Laeva moderniseeriti tublisti 2005. aastal. Laev sõidab 2011. aasta detsembri seisuga Saksamaal Reini-äärsete linnade vahet: Düsseldorfist Koblenzi, Rüdesheimi, Bonni, Kölni ja Düsseldorfi tagasi.
Freedom
Freedom (inglise keeles 'vabadus') on paljude asjade ja kohtade nimi:
Kuldsulg
Kuldsulg on Eesti meediaettevõte, mis on varem tuntud eelkõige kirjastusena. Ettevõte on asutatud 1993. aastal
Ettevõtet juhtis 20 aastat üksi tõlkija Hans Luik. Praegu (2016) on kirjastuse loovjuht Mikk Kerner.
Ettevõte on välja andnud mitut raamatusarja, näiteks "Meisterdetektiivid".
Elliotti maakond
Elliotti maakond (Elliott County) on maakond Ameerika Ühendriikides Kentucky osariigis.
Maakonna halduskeskus on Sandy Hook.
Rahvastik
Elanike arv oli 2010. aasta rahvaloenduse järgi 7852.
Arvestuslik rahvaarvu muutus (1. juuli seisuga) :
Joseph Hooton Taylor Jr.
pisi Joseph Hooton Taylor Jr. (sündinud 29. märtsil 1941) on Ameerika Ühendriikide astrofüüsik.
1993. aastal anti talle ja Russell Alan Hulse'ile Nobeli füüsikaauhind uut tüüpi pulsari avastamise eest.
Ewald Ammende
Ewald Ammende (3. jaanuar 1893 Pärnu – 15. aprill 1936 Peking) oli baltisaksa publitsist ja ühiskonnategelane.
Ta oli Euroopa rahvusvähemuste kongressi peasekretär 1925–1936. Ammende osales teabe hankimise kampaanias näljahäda kohta Volga-äärses piirkonnas ja külastas Nõukogude Venemaad 1921. aastal Eesti Punase Risti missiooni koosseisus. 1931–1932 jälgis ta Ukraina näljahäda sündmusi, seejärel andis välja raamatu "Kas Venemaa peab nälgima" ("Muss Russland hungern?", 1935), mis sisaldas Alexander Wienerbergeri aastatel 1932–1933 Harkivi piirkonnas tehtud fotosid.
Ewald Ammende suri 15. aprillil 1936 Saksa haiglas Pekingis. Ta on maetud Pärnu Alevi kalmistule.
Burchard de Volder
Burchard de Volder (26. juuli 1643 Amsterdam – 21. märts 1709 Leiden) oli Hollandi füüsik ja filosoof.
Sündinud Amsterdamis mennoniitide perekonnas, õppis de Volder esmalt Utrechtis (1660) ja 1670. aastast filosoofiat Leideni Ülikoolis Franz (Franciscus Sylvius) de le Boë (Dubois) käe all. De Volderi algatusel rajati Leideni Ülikoolis 1675. aastal füüsikalabor. Ta kogus kõikvõimalikke mõõteriistu ja tegi arvukalt füüsikademonstratsioone, eriti Robert Boyle'i avastusi illustreerides. Tema labor oli omaaegsete seas ainulaadne.
Tänapäeval on teada, et De Volder oli ka Gottfried Leibnizi üks tähtsamaid filosoofilisi korrespondente.
De Volderil oli arvukalt õpilasi nii kodu- kui ka välismaalt. Üks tuntumaid neist oli Herman Boerhaave.
Macbeth (Itaalia film 1909)
"Macbeth" on William Shakespeare'i näidendi "Macbeth" alusel Itaalias 1909. aastal valminud tummfilm.
Peaosades olid Dante Cappelli, Maria Caserini, Amleto Palormi ja Ettore Pesci.
Kaheeoseline lohksamblik
Kaheeoseline lohksamblik  (Solorina bispora) on samblikuliik.
Samblik kasvab ka Eestis.
SRÜ Terrorismivastane Keskus
SRÜ Terrorismivastane keskus on 2000. aastal moodustatud Sõltumatute Riikide Ühenduse liikmesriikide terrorismivastase tegevuse koordineerimisasutus. pisi|SRÜ Terrorismivastane keskuse embleem
SRÜ TVK on 50% ulatuses Venemaa finantseerimisel ja TVK juhiks on selle keskuse tegevusaja jooksul määratud Venemaa esindajad. TVK keskus asub Venemaal Moskvas, Iljinka tänaval ja filiaal asub ka alates 2011. aastast Kõrgõzstani pealinnas Biškekis. TVK isikkoosseis on 60 ametnikku. SRÜ TVK juht on Venemaa Venemaa Föderatsiooni Föderaalse Julgeolekuteenistuse ülema asetäitja ja Venemaa Rahvusliku Terrorismivastase keskuse ülem.
Juhid ja organisatsioon
SRÜ TVK ülemal on kolm asetäitjat: SRÜ Ministrite Nõukogu, SRÜ Kaitseministrite Nõukogu ja SRÜ Piirivalvevägede juhatajate nõukogu poolt ja SRÜ TVK juht, tema 1. asetäitja ja asetäitjad ei tohi vastavalt põhikirjale ühe riigi kodanikud.
SRÜ Terrorismivastase keskuse koosseisus on:
Selli tänav
Selli tänav on tänav Tartus Ropka tööstusrajoonis.
Tänava risttänavaiks on Sepa põik (Tartu) ja Turu põik.
Varem on tänava majad olnud olnud nummerdatud Turu tänava järgi.
Aadressil Selli tänav 49 asub üks Tartu jäätmejaamu.
Brunsbüttel
Linna planeeritakse rajada veeldatud maagaasi terminal. See peaks avatama 2022.
Liora Simon
Liora Simon (ליאורה פדלון‎; esinejanimega Liora(ליאורה)) on Iisraeli laulja.
1995. aasta Eurovisiooni lauluvõistlusel esindas ta Iisraeli lauluga "Amen".
1982. aasta Eesti meistrivõistlused Kreeka-Rooma maadluses
1982. aasta Eesti meistrivõistlused Kreeka-Rooma maadluses